**Csongrád Város Polgármesterétől**

Száma: 01-1046-5/2015.

**TÁJÉKOZTATÓ**

**Csongrád Város Önkormányzata Képviselő-testületének**

**2015. május 21-i ülésére**

**az elmúlt képviselő-testületi ülés óta végzett munkáról**

Csongrád Város Önkormányzata és Szervei Szervezeti és Működési Szabályzatáról szóló 14/2011. (IV. 29.) önkormányzati rendelet 34. §. /6/ bekezdése alapján az alábbiakról tájékoztatom a Tisztelt Képviselő-testületet:

* **2015. április 17**-én szabadságon voltam.

Ugyanezen a napon

* a csongrádi Galli János Általános Iskola VI. alkalommal rendezte meg a Föld, víz, levegő regionális természetismeret és környezetvédelmi versenyét, melyen Cseri Gábor alpolgármester úr vett részt.
* Alpolgármester úr vett részt a CLH Hűtés- és Klímatechnikai Kft. új üzemcsarnokának ünnepélyes átadásán az Ipari Parkban.
* **Április 18-án** a Civil tér 2015 és a Német-Magyar Est rendezvényein Alpolgármester úr vett részt, mely alkalomból Bartókné Vincze Zsuzsannával, az Oktatási Bizottság elnökével fogadták dr. Bozsolik Róbert Bátaszék város polgármesterét.
* **Április 21-én** dr. Somogyi Árpád, az Egészségügyi és Szociális Bizottság elnökével részt vettünk a Kistérségi Járóbeteg Szakellátó Kft. dolgozóinak gyűlésén.
* **Április 24-én** dr. Somogyi Árpáddal, a Bokrosi részönkormányzat elnökével és Versegi Zoltánnal, a Vízilabda SE elnökével folytattunk megbeszélést a MARS Magyarország Kisállateledel Gyártó Kft. Bokrosi Üzemében Varga Árpád HR vezetővel a TAO forrásból tervezett fedett medence ügyében.
* **Április 25-én**
* a Csongrádi Kistérségi Járóbeteg Szakellátás szervezésében a Csongrád és térsége lakosainak egészségfejlesztését célzó, TÁMOP-6.1.2-11/3-2012-0066 számú pályázat megvalósítása keretében megtartott “Tavaszi Egészségnapok” rendezvényén köszöntöttem a résztvevőket. A programon Cseri Gábor alpolgármester úr is részt vett.
* Alpolgármester úrral részt vettünk a Bársony István Mezőgazdasági Szakképző Iskola és Kollégium végzős diákjainak ballagási ünnepségén.
* **Április 26-án**
* testvértelepülésünk meghívására Óbecsén tettem látogatást a Középiskolások Művészeti Vetélkedője rendezvény alkalmából, melynek Gálaműsorán csongrádi diákok is felléptek a Galli János Művészeti Iskolából.
* Ugyanezen a napon Cseri Gábor alpolgármester úr, Losoncziné Szentandrási Erzsébet és a Batsányi János Gimnázium néhány tanárai és tanulói részvételével megkoszorúzták a vajdasági Magyarittabén található Kossuth szobrot.
* **Április 27-én**
* a Pedagógiai Szakszolgálat Nyílt Hete keretében Cseri Gábor alpolgármester úr vett részt a Széchenyi Úti Bölcsőde nyílt fejlesztő foglalkozásán.
* Eseti bizottsági ülésen döntöttünk a civil szervezetek támogatásának felosztásáról.
* Szépkorút köszöntöttünk Ökrösné Justin Zsuzsanna anyakönyvvezető közreműködésével.
* **Április 28-án**
* részt vettem Baján a Homokhátsági Regionális Hulladékgazdálkodási Önkormányzati Társulás Tanács ülésén.
* Szépkorút köszöntöttünk Anyakönyvvezető Asszonnyal.
* **Április 29-én**
* Bizottsági ülésen kerültek elosztásra a Sportegyesületek támogatásai.
* Alpolgármester Úrral megtekintettük és fogadtuk a Városháza előtt a Bársony István Mezőgazdasági Szakképző Iskola végzős diákjainak traktoros felvonulását.
* A Városi Diákönkormányzat ifjúsági délutánján Cseri Gábor alpolgármester úr vett részt.
* Máté Attila képviselő úr lakossági fórumán vettem részt.
* **Április 30-án**
* Az Alsó-Tisza-menti Önkormányzati Társulás Társulási Tanácsának ülésén vettem részt Csanyteleken.
* Ugyanezen a napon Alpolgármester Úrral részt vettünk a Rendőrkapitányság és a Hivatásos Tűzoltó-parancsnokság közös nyílt napján.
* Megtekintettem a Fábiánsebestyénen megrendezett Nemzetközi Fogathajtó versenyt, ahol Farkas Sándor országgyűlési képviselő úrral a II. Fogathajtó Szervezőbizottság elnökével együttműködési szándéknyilatkozatot írtunk alá a verseny megrendezéséhez nyújtandó segítségről.
* Cseri Gábor alpolgármester úr nyitotta meg a Csongrádi Majális és Főzőversenyt az Ifjúság téren.
* **Május 1-jén** zsűriztem a Főzőversenyen készült ételeket.
* **Május 2-án** Alpolgármester Úrral részt vettünk a Batsányi János Gimnázium és a Sághy Mihály Tagintézmény végzős diákjainak ballagási ünnepségén, majd a hagyományoknak megfelelően elbúcsúztattam a ballagó diákokat az időjárás miatt a Városháza Dísztermében.
* **Május 3-án** részt vettem Szabó Istvánnal, az Alsó-Tisza Vidék Fejlesztéséért LEADER Egyesület elnökével, Derekegyháza község polgármesterével a Pejkó Lovaspanzió fedett lovardájának ünnepélyes átadásán.
* **Május 4-én** szabadságon voltam.
* **Május 6-án**
* Vári László intézményvezető úrral a Bársony István Mezőgazdasági Szakközépiskola Kollégiumi épületének felújítása ügyében folytattunk egyeztetést az FVM-ben Román István agrárszakképzésért felelős helyettes államtitkár úrral. A minisztériumi fenntartó a tervezés költségeit vállalja.
* Szépkorút köszöntöttem.
* **Május 7-én**
* a Fogyatékkal Élők Nappali Intézménye és az Esély Szociális és Gyermekjóléti Alapellátási Központ szervezésében megnyitottam a IV. Sportos – Egészségnap programjait.
* egyeztetést tartottunk a Városellátó Intézménnyel a város közterületeinek fűnyírása tekintetében.
* Szépkorút köszöntöttem Ökrösné Justin Zsuzsanna anyakönyvvezető közreműködésével.
* **Május 9-én**
* a Csongrádi Fúvószenekar 50. éves jubileumi hangversenye alkalmából mondtam ünnepi köszöntőt.
* Megnyitó beszédet mondtam az I. Csongrádi Extrém Délután rendezvényén.
* **Május 10-én** a Csongrád és Térsége Polgárőr Egyesület éves közgyűlésén vettem részt a Kertvendéglőben.
* **Május 11-én** átadásra kerültek a megválasztott bírósági ülnökök megbízólevelei.
* **Május 12-én** részt vettem a Felgyői Hulladékkezelő Központban tartott kivitelezői kooperáción a KEOP projekt kapcsán.
* **Május 13-án** a Csongrád-Csanytelek Ivóvízminőség-javító Projekt ügyében koordinációs megbeszélést tartottunk.
* **Május 15-én**
* Cseri Gábor alpolgármester úrral látogatást tettünk dr. Závogyán Magdolna, EMMI kulturáért felelős helyettes államtitkár asszonynál az Alkotóház és Művésztelep jubileumi rendezvényei ügyében.
* ünnepi köszöntőt mondtam a “Térben-síkban” Képzőművészet Jubileumai Csongrádon 2015 nyitórendezvényén Szikora Tamás Munkácsy-díjas festőművész emlékkiállításán a Városi Galériában.
* **Május 16-án**
* részt vettem a Széchenyi utcai “Gézengúz” Óvoda és a Bercsényi Utcai “Kincskereső” Óvoda Kerti Partiján.
* Dr. Tóth Csaba emlékére megrendezett “Fogadj örökbe egy kiskutyát!” rendezvényen köszöntöttem a résztvevőket.
* Józsa Gusztávné Víglási Irén, óvónőt, volt Széchenyi Úti Óvoda vezetőjét köszöntöttem 90. születésnapja alkalmából.
* **Május 18-án** szabadságon voltam.

Aláírásra került az Integrál Zrt-vel a kivitelezői szerződés a Csongrád-Csanytelek Ivóvízminőség-javító Projekt Csongrádi részének vonatkozásában.

* **Május 19-én**
* Részt vettem a Homokhátsági Regionális Zrt. közgyűlésén,
* a Homokhátsági Regionális Szilárdhulladék Kezelési Konzorcium taggyűlésén és
* a Homokhátsági Regionális Hulladékgazdálkodási Önkormányzati Társulás Tanácsi és Felügyelő Bizottsági ülésén.

Csongrád, 2015. május 20.

Bedő Tamás

polgármester